Ғылымды қайта дәріптеп, ғалымдардың мәртебесін көтеруіміз керек – министр
DATE: 14:10, 14 Маусым 2022 | GMT +5
TITLE: Ғылымды қайта дәріптеп, ғалымдардың мәртебесін көтеруіміз керек – министр
URL: https://kaz.inform.kz/news/gylymdy-kayta-dariptep-galymdardyn-martebesin-koteruimiz-kerek-ministr_a3944211/
META: DATE: 14:10, 14 Маусым 2022 | GMT +5
TOTAL WORDS: 137
AUTHOR(S):
TEXT: Оның айтуынша, жаңа министрліктің басты бағыттарының бірі – ғылымды дәріптеу. «Қазір ғылымды қайтадан танымал, қызықты ету, ғылыми мансаптан үлкен мансаптық трамплин жасау өте маңызды. Бүкіл Marvel фильмдерін қарасаңыздар: Брюс Бэннер – Халк – ғалым, Тони Старк – ғалым. Барлық кейіпкерлер – ғалымдар. Инноватор ретінде, әлемді және елімізді алға жылжытып, жақсартатын адам ретінде ғалым мәртебесін қайтаруымыз керек», - деді Саясат Нұрбек Үкімет отырысынан кейін журналистерге. Өз сөзінде Ғылым министрі Оқу-ағарту министрі Асхат Аймағамбетовтің мұғалім мәртебесін қайтарғанын еске салды. «Дәл осылай ғалымның мәртебесіне де назар аудартқымыз келеді. Ғалым – болашағы зор мансап. Ғалымдар расында да әлемді өзгертеді. Және ең бастысы, ғалымдар қолданбалы форматта экономикалық және әлеуметтік дамуға, ЖІӨ-нің өсуіне және басқа факторларға әсер етеді. Яғни, ғылым әлеуметтік-экономикалық дамудың серіктесі және көмекшісі ретінде де маңызды», - деді Саясат Нұрбек. Бұған дейін жаңа министр Ұлттық ғылым академиясының мәртебесі қайтарылатынын айтқан еді
